Stephen Barclay

Stephen Paul Barclay (født 3. mai 1972 i Lytham St. Annes i Lancashire i England) er en britisk konservativ politiker.
Han var minister for uttreden fra EU i Boris Johnsons regjering fra juli 2019 til januar 2020.

Liv og virke

Oppvekst og utdannelse 
Barclay er den yngste av tre brødre. Hans far var fagforeningsmann og hans mor arbeidet i embedsverket.

Han vokste opp i Lancashire, og utdannet seg ved King Edward VII School i Lytham St Annes. Etter å ha fullført skolen gikk han inn i hæren på en såkalt friår-utevnelse, med studier ved Royal Military Academy Sandhurst og tjeneste som sekondløytnant i Royal Regiment of Fusiliers i fem måneder. Etter dette begynte han å studere historie på Peterhouse, Cambridge og studerte senere ved College of Law, Chester, hvorpå han kvalifiserte seg som advokat i 1998.

Politiker
Stephen Barclay har vært parlamentmedlem for valgkretsen Nordøst-Cambridgeshire siden 2010. Barclay hadde fra juli 2016 til januar 2018 en rekke stillinger innen finansministeriet. Han var juniorminister i Department of Health and Social Care fra juli 2018 til november 2018. Han ble utnevnt til minister for uttreden fra EU 16. november 2018, etter at Dominic Raab trakk seg fra Theresa Mays regjering. Han ble minister for uttreden fra EU også i Boris Johnsons regjering i juli 2019.

Privatliv 
Stephen Barclay og hans kone Karen har en sønn og to døtre.

Referanser

Eksterne lenker 
 
 

Britiske ministre
Britiske parlamentsmedlemmer
Britiske konservative politikere